  Виталий Пронин Нижневартовск городын улӥсь удмуртъёслэн калык культурая огазеяськонзы сюлмаськемъя, туэ 5-тӥ - 6-тӥ апреле та городын ортчозы удмурт культуралы сӥзем нуналъёс. Та ужрад ӟеч сяме пыӵаз ни: кылем арын отын ортчиз тодмо артистлэн Надежда Уткиналэн ӝытэз, нош туэ февраль толэзе отысь калыкез кырӟанъёсыныз шумпоттӥз Анна Плотникова. Ханты-Манси автономия улосысь Юграын улӥсьёс понна таӵе ужрадъёс вунонтэм кылизы. Таяз радэ отчы мынозы "Шунды" огазеяськонысь егитъёс Н. Наговицына, А. Тимерханова, К. Никитин, озьы ик та огазеяськонлэн кивалтӥсез Ольга Тронина. Сюрес вылэ потыны соослы юрттӥз Удмурт Республикаысь Нациосын ужан политикая министерство но Эшъяськон юрт.Наталья Седова Туспуктэм: "Шунды" огазеяськонлэн афишаез. Теги: Культура Шунды  